ނަބިއްޔާ މުޙައްމަދު ﷺ ގެ ޚުލާޞާ ސިޔަރަތު
	نسبه
	އެކަލޭގެފާނުގެ ނަސަބުފުޅު:
	އެއީ ހާޝިމްގެ ދަރިކަލުން، ޢަބްދުލް މުއްޠަލިބުގެ ދަރިކަލުން، ޢަބްދުﷲ ގެ ދަރިކަލުން މުޙައްމަދުގެފާނެވެ. ޙާޝިމްގެފާނަކީ ޤުއިޝްވަންހައިގެ ބޭކަލެކެވެ. ޤުރައިޝުންނަކީ ޢަރަބިންގެ ތެރެއިން ބައެކެވެ. ޢަރަބިންނަކީ އިބްރާހީމްގެފާނުގެ ދަރިކަލުން އިސްމާޢީލްގެފާނުގެ ދަރިފަސްކޮޅުގެ ބައެކެވެ.

	مولده
	އެކަލޭގެފާނު އުފަންވެވަޑައިގަތުން:
	އެކަލޭގެފާނު އުފަންވެވަޑައިގަތީ ޢާމުލް ފީލިގެ ރަބީޢުލް އައްވަލު މަހު މައްކާގައެވެ. އެކަލޭގެފާނު 63 އަހަރު މިދުނިޔޭގައި ހޭދަކުރެއްވިއެވެ. އޭގެ ތެރެއިން 40 އަހަރަކީ ނުބުއްވަތުގެ ކުރީންގެ އަހަރުތަކެވެ. އަދި ނަބީކަމާއި ރަސޫލުކަމުގައި 23 އަހަރު ހޭދަކުރެއްވިއެވެ. އެކަލޭގެފާނަކީ ޔަތީމެކެވެ. އެކަލޭގެފާނު އުފަންވެވަޑައިގަތުމުގެ ކުރީގައި ބައްޕާފުޅު އަވަހާރަވިއެވެ. އެކަލޭގެފާނު ހުންނެވީ ކާފާފުޅު ޢަބްދުލް މުއްޠަލިބުގެ ކަފާލާތުގެ ދަށުގައެވެ. އަދި ކާފާފުޅު އަވަހާރަވުމުން އެކަލޭގެފާނު ހުންނެވީ ބޮޑުބޭބޭފުޅު އަބޫ ޠާލިބުގެ ކަފާލާތުގެ ދަށުގައެވެ.

	بعثته
	އެކަލޭގޭފާނުު ރިސާލަތާއިގެން ފޮނުއްވުން:
	އެކަލޭގެފާނު ރިސާލަތާއިގެން ފޮނުއްވުނީ އިންސީންނާއި ޖިންނީންގެ ގާތަށެވެ. އެކަލޭގެފާނުގެ ރިސާލަތުގެ ދަޢުވަތު އެމީހަކަށް ފޯރައި އެކަލޭގެފާނަށް އީމާންނުވި މީހަކީ ކޮންމެ ފަދަ މީހެއް ކަމުގައިވިޔަސް ބޮޑުވެގެންވާ ކާފިރެކެވެ.

	دعوته
	އެކަލޭގެފާނުގެ ދަޢުވަތު:
	އެކަލޭގެފާނު ދަޢުވަތު ދެއްވީ ތައުޙީދަށާއި، ރިވެތި އަޚްލާޤަށާއި، ޞާލިޙު ޢަމަލުތަކަށެވެ. އެކަލޭގެފާނު ނަހީކުރެއްވީ ޝިރުކާއި ބަދުއަޚްލާޤީ އަމަލުތަކާއި، ފާފަތަކެވެ.

	الإسراء والمعراج
	އިސްރާއާއި މިޢުރާޖު:
	މައްކާއިން ބައިތުލް މަޤްދިސްއަށް އެކަލޭގެފާނު އިސްރާކުރެވުނެވެ. އަދި އެތަނުން ހަތްވަނަ އުޑަށް މިޢުރާޖު ކުރެވުނެވެ. ﷲ ތަޢާލާ އެކަލޭގެފާނާއި މުޚާތަބުކުރެެއްވިއެވެ. އަދި ފަސްނަމާދު ފަރުޟުކުރެވުނެވެ.

	هجرته ووفاته
	އެކަލޭގެފާނުގެ ހިޖުރައާއި އަވަހާރަވުން:
	މައްކާއިން މަދީނާއަށް އެކަލޭގެފާނު ހިޖުރަކުރެއްވިއެވެ. އެތަނުގައި އެކަލޭގެފާނު މިދުނިޔެ ދޫކުރެއްވިއެވެ. އަދި ޢާއިޝަތުގެފާނުގެ ގަނޑުވަރުކޮޅުގައި އެކަލޭގެފާނު ފަސްދާނުލެވުނެވެ.

	بلاغه
	އެކަލޭގެފާނުގެ އިއްވެވުން:
	އެކަލޭގެފާނު މެދުވެރިކުރައްވާ ﷲ އެއިލާހުގެ ދީން ފުރިހަމަ ކުރެއްވިއެވެ. އެކަލޭގެފާނު އެންމެ ފުރިހަމަ ގޮތުގައި ﷲ ގެ ދީން ފޯރުކޮށްދެއްވައި، ﷲ ގެ އަމާނާތް ފުރިހަމަ ގޮތުގައި އަދާކުރައްވައި، އުންމަތަށް ނަޞޭޙަތްތެރިވެ ވަޑައިގެން، ﷲ ގެ މަގުގައި ޙައްޤު ގޮތުގައި ހުރިހާ ގޮތަކުން ޖިހާދުކުރެއްވިއެވެ. ފަހެ އެއްވެސް މީހަކަށް މިދީނަކަށް އެއްވެސް އެއްޗެއް އިތުރެއް ނުކުރެވޭނެއެވެ.

	أهم غزواته
	އެކަލޭގެފާނުގެ މުހިންމު  ހަނގުރާމަތައް:
	އެއީ ހަތް ހަނގުރާމައެވެ. ބަދުރު ހަނގުރާމަ، އުޙުދު ހަނގުރާމަ، ޚަންދަގު ހަނގުރާމަ، ޚައިބަރު ހަނގުރާމަ، މައްކާ ފަތަޙަކުރެއްވުން އަދި ޙުނައިނު ހަނގުރާމައެވެ.

	أولاده سبعة
	އެކަލޭގެފާނުގެ އައުލާދުން ހަތެކެވެ:
	އަލްޤާސިމް، އިބްރާހީމް، ޢަބްދުﷲ، ޒައިނަބު، ރުޤައްޔާ، އުންމު ކުލްޘޫމް، ފާޠިމާއެވެ. މިހުރިހާ ބޭފުޅުން އެކަލޭގެފާނުގެ ޙަޔާތްޕުޅުގައި އަވަހާރަވިއެވެ. ފާތިމަތުގެފާނު ފިޔަވައެވެ. އެކަމަނާ އަވަހާރަވީ އެކަލޭގެފާނު އަވަހާރަވިތާ ހަމަސް ފަހުންނެވެ.

	زوجاته اثنتا عشرة
	އެކަލޭގެފާނުގެ އަނބިއަނބިކަނބަލުން ބާރައެވެ:
	ޚަދީޖާ، ޢާއިޝާ، ސައުދާ، ޙަފްޞާ، ޒައިނަބު އަލްހިލާލިއްޔާ، އުންމު ސަލަމާ (ހިންދު)، ޒައިނަބު ބިންތް ޖަޙްޝު، ޖުވައިރިއްޔާ، ޞަފިއްޔާ، އުންމު ޙަބީބާ (ރަމްލާ)، ރައިޙާނާ، މައިމޫނާ.

	مرضعاته
	އެކަލޭގެފާނުގެ ކިރުމައިކަމަނާއިން:
	މަންމާފުޅު އާމިނަތުގެފާނު، ޘުވައިބަތުގެފާނު، ޙަލީމަތުގެފާނު. 

	أول ما نزل عليه
	އެކަލޭގެފާނުގެ މައްޗަށް އެންމެ ފުރަތަމަ ބާއްވައިލެއްވުނީ:
	اقْرَأْ بِاسْمِ رَبِّكَ الَّذِي خَلَقَ ‎﴿١﴾‏ خَلَقَ الْإِنسَانَ مِنْ عَلَقٍ ‎﴿٢﴾‏ اقْرَأْ وَرَبُّكَ الْأَكْرَمُ ‎﴿٣﴾‏ الَّذِي عَلَّمَ بِالْقَلَمِ ‎﴿٤﴾‏ عَلَّمَ الْإِنسَانَ مَا لَمْ يَعْلَمْ ‎﴿٥﴾‏

	أول من آمن به
	އެކަލޭގެފާނަށް އެންމެ ފުރަތަމަ އީމާންވީ:
	ފިރިހެނުންގެ ތެރެއިން އަބޫބަކުރުގެފާނު. އަންހެނުންގެ ތެރެއިން ޚަދީޖަތުގެފާނު، ކުޑަކުދިންގެ ތެރެއިން ޢަލީގެފާނު، މިނިވަންވި އަޅުންގެ ތެރެއިން ޒައިދުގެފާނު، އަޅުންގެ ތެރެއިން ބިލާލްގެފާނު.

	حجه وعمرته
	އެކަލޭގެފާނުގެ ޙައްޖާއި ޢުމްރާ:
	އެކަލޭގެފާނު ހަތަރު ޢުމްރާ ކުރެއްވިއެވެ. ހުރިހާ ޢުމްރާއެއް ކުރެއްވީ ޛުލްޤަޢިދާ މަހުގައެވެ. ޙައްޖުކުރެއްވީ އެންމެ ފަހަރަކުއެވެ. އެއީ ހިޖުރައިން 10 ވަނަ އަހަރުކުރެއްވި ޙައްޖަތުލް ވަދާޢުއެވެ.

	خلقه
	އެކަލޭގެފާނުގެ ޚުލުޤުފުޅު:
	﴿وَإِنَّكَ لَعَلَىٰ خُلُقٍ عَظِيمٍ﴾‏  މާނައީ: "އަދި ހަމަކަށަވަރުން، ކަލޭގެފާނު ވަނީ މާތްވެގެންވާ ޚުލުޤުފުޅެއްގެ މަތީގައިކަން ކަށަވަރެވެ." ޢާއިޝަތުގެފާނު ވިދާޅުވެފައިވެއެވެ: "އެކަލޭގެފާނުގެ ޚުލުޤުފުޅަކީ ޤުރުއާނެވެ."

	أهمية دراسة السيرة
	ސިޔަރަތު ދިރާސާކުރުމުގެ އަހަންމިއްޔަތު:
	އިބްނުލް ޤައްޔިމު ވިދާޅުވެފައިވެއެވެ: "އަޅާގެ ދެދުނިޔޭގެ ބާއްޖަވެރިކަން ބިނާވެގެންވަނީ ނަބިއްޔާގެ ހިދާޔަތުގެ މައްޗައް ކަމުގައިވެ، އެމީހެއްގެ ނަފްސަށް ނަސޭޙަތްތެރިވެ، ނަފްސުގެ ސަލާމަތާއި، ނަފްސުގެ ބާއްޖަވެރިކަމަށް ލޯބިކުރާ ކޮންމެ މީހެއްގެ މައްޗަށް ނަބިއްޔާގެ ހިދާޔަތާއި ސީރަތާއި ކަންކަން، އެކަންކަން ނޭގޭ ޖާހިލުންގެ ތެރެއިން ނިކުމެ، އެކަލޭގެފާނަށް ތަބާވި މީހުންނާއި އެކަލޭގެފާނުގެ ޖަމާޢަތުގެ މީހުންގެ ތެރެއިން ގުނާލެވޭ މިންވަރަށް އެނގުން ވާޖިބުވެގެންވެއެވެ. މިކަަންކަން އެނގުމުގައި މީސްތަކުންގެ ތެރެއިން މަދުން އެނގޭ މީހުންނާއި ގިނައިން އެނގޭ މީހުންނާއި އަދި އެނގުމުން މަޙްރޫމުވެގެންވާ މީސްތަކުންވެއެވެ. ފަޟްލުވަންތަކަން ވަނީ ﷲ ގެ އަތްޕުޅުގައެވެ. ﷲ އިރާދަކުރައްވާ މީހަކަށް ދެއްވައެެވެ. اللَّه އީ، ބޮޑުވެގެންވާ ފަޟްލުވަންތަކަމުގެ ވެރިރަސްކަލާނގެއެވެ."



